Pob cartref yng Nghymru i gael coeden am ddim i'w phlannu fel rhan o ymrwymiad Llywodraeth Cymru i fynd i'r afael â newid hinsawdd | LLYW.CYMRU
Mae coed yn anhygoel - maent yn achub bywydau drwy gadw ein haer yn lân. Maent yn gwella iechyd corfforol a meddyliol pobl. Maent yn hanfodol ar gyfer mynd i'r afael â'n hargyfwng natur, gwella bioamrywiaeth ac, wrth gwrs, ar gyfer mynd i'r afael â newid hinsawdd.
Mae'r archwiliad dwfn wedi dangos yn glir i mi y bydd gan bawb ran i'w chwarae os ydym am lwyddo i fynd i'r afael â newid hinsawdd a gwireddu ein huchelgeisiau i greu Coedwig Genedlaethol Cymru.
Felly, rwy'n falch o gyhoeddi ein bod wedi ffurfio partneriaeth â Coed Cadw i roi ymgyrch ar waith a fydd yn rhoi cyfle i bob cartref yng Nghymru blannu coeden am ddim yng Nghymru.
Bydd hyn yn ei gwneud yn bosib i bobl yng Nghymru i ddeall a phrofi ymhellach y manteision niferus y gall coed eu darparu, nid yn unig i'r amgylchedd ond hefyd i iechyd a lles pobl.
Rydym yn deall na fydd pob cartref yn gallu plannu coeden eu hunain, ond y byddant yn dal yn awyddus i gymryd rhan," meddai.
Dyna pam y byddwn yn sicrhau bod opsiwn ar gael i 'blannu coeden i mi', a fydd yn caniatáu i bobl ddewis cael coeden am ddim wedi'i phlannu ar eu rhan mewn lleoliadau ledled Cymru drwy'r canolfannau cymunedol a'r gwirfoddolwyr.
Bydd cyfarwyddiadau a chanllawiau, gan gynnwys lleoliad canolfannau cymunedol yn eich ardal a sut i hawlio'ch coeden, ar gael yn fuan drwy dudalennau gwe amrywiol ond hefyd yn lleol ar lawr gwlad drwy rwydwaith o wirfoddolwyr ym mhob ardal.
Rydym yn falch iawn o fod yn gweithio gyda Llywodraeth Cymru yn y ffordd wych hon i roi coed i gymunedau i sicrhau bod miloedd o goed brodorol yn cael eu plannu yn y ddaear.
Er mai dim ond un ffordd o helpu i fynd i'r afael â newid hinsawdd yw plannu coed, mae'n ffordd syml a phleserus i bob unigolyn yng Nghymru gael y cyfle i blannu coeden a'i gwylio'n tyfu.
Bydd y prosiect hwn yn agored i bob math o bobl sy'n byw yng Nghymru a gobeithiwn y bydd yn ysbrydoli llawer o unigolion a grwpiau cymunedol lleol i gymryd rhan. Rydym am gael pobl o bob cefndir yn rhan o broses blannu Coedwig Genedlaethol Cymru.